kardosdrur/scandi-wiki huggingface dataset:
Worms

Worms er en by i Tyskland. Den har 84.000 indbyggere. Worms har en meget lang historie, for byen var betydningsfuld, allerede mens den var underlagt romerriget. I det 5. århundrede havde burgunderne fået tilladelse til at slå sig ned omkring Worms, men da hunnerne angreb dem i 436, led de et alvorligt nederlag. Denne række af begivenheder blev beskrevet i sagnkredsen om Nibelungerne (svarende til Vølsungerne). Derfor er der så mange navne og bygninger, som minder om den tid.

I middelalderen og frem til det 16. århundrede blev der afholdt rigsdage for det Tysk-Romerske Rige i Worms. Den mest berømte var rigsdagen i 1521, hvor reformatoren Martin Luther blev erklæret fredløs.

Billedgalleri

Henvisninger 

Byer i Rheinland-Pfalz
Frie rigsstæder
Kurt Dunder

Kurt Dunder er en dansk tegneserie i ligne claire-stil, skrevet og tegnet af Frank Madsen. Hovedpersonerne er den piberygende eventyrer Kurt og hans ven Bill Milton, som sammen med aben Attila rejser verden rundt og opklarer de særeste gåder og mysterier. 

Udgivet på dansk:

 Kurt Dunder i Afrika (Carlsen, 1991)
 Kurt Dunder på Grønland (Carlsen, 1994)
 Kurt Dunder i Tyrol (Carlsen, 2000)

2002-03 udkom tegneseriehæftet Kurt Dunder & Kompagni, der indeholdt historien Kurt Dunder & Nanobotterne.  

Der eksisterer også en 6 siders Kurt Dunder-historie, Den månesyge Mumie, som blev offentliggjort i 1993 i antologien Gale Streger nr. 6. Den var skrevet af Ingo Milton, layoutet af Frank Madsen og tegnet af Sussi Bech. 

September 2008 lancerede mobiltjenesten Catooz  Kurt Dunder-serien som interaktiv mobiltelefon-tegneserie i Norden og Tyskland/Østrig. 

I 2009 bragte den svenske gratisavis Nya Upplagan den 4-siders historie Kurt Dunder: Kalla mig Ishmadunder! skrevet af Peter Becher og tegnet af Frank Madsen. 

I 2015 udsendte forlaget Eudor albummet Kurt Dunders korte bedrifter: Den månesyge Mumie, der indeholdt Den månesyge Mumie, Kald mig Ishmadunder! og den 24-siders tegneseriemarathon-historie Kurt Dunder & Nazi-guldet.

Udgivet på engelsk:

 Kurt Dunder in Tirol (Eudor, 2000)
Kurt Dunder in Africa (Eudor/Amazon, 2015)

Eksterne henvisninger 
 Kurt Dunders hjemmeside
Kurt Dunder på ComicWiki

Tegneseriefigurer
Tegneserier fra Danmark
Kreolsprog

Et kreolsprog er et pidginsprog, der er blevet modersmål for en gruppe mennesker. Der findes en lang række kreolsprog, hvoraf nogle ofte blot kaldes kreolsk – heriblandt det haitiske kreolsprog.

Se også 
 Negerhollandsk

Blandingssprog
Alsace

Alsace (tysk Elsass) var en fransk region indtil 1. januar 2016, hvor den blev slået sammen med Lorraine og Champagne-Ardenne, for at danne den nye region Grand Est. Den ligger ved Frankrigs østlige grænse til Tyskland og Schweiz i Rhindalen mellem bjergkæderne Vogeserne og Schwarzwald. Regionens hovedstad og største by er Strasbourg. Alsace var med sine 8280 km² den mindste region i den europæiske del af Frankrig. Alsace er opdelt i to departementer: Det nordlige departement Bas-Rhin med Strasbourg som hovedby og den sydlige departement Haut-Rhin med Colmar som hovedby.

Alsace har i århundrerer været et stridspunkt mellem Frankrig og Tyskland. Størstedelen af Alsace blev sammen med dele af Lorraine annekteret af det Tyske Kejserrige i 1871 efter Frankrigs nederlag i den fransk-preussiske krig. Alsace-Lorraine forblev tysk, indtil området igen kom under fransk herredømme i 1919 efter 1. verdenskrig.

Etymologi 
Oprindelsen til navnet Alsace er stærkt omdiskuteret, men i det store og hele er der tre overordnede accepterede teorier:
 Navnet stammer fra det tyske Ali (Andet) og saz (grundlagt, etableret): Hvilket skulle være Alemannernes benævnelse for dem, der er flyttet over på den anden side af Rhinen. Teorien betragtes som mindre overbevisende.
 Navnet stammer fra det keltiske ord falaise, som på dansk betyder klint og som skulle henvise til, at alsacerne har bosat sig ved foden af skrænten (klinten) op mod Vogeserne. Teorien betragtes som meget overbevisende, idet Cæsar og de romerske historikere nævner navnet Alsace.
 Navnet skulle betyde landet ved Ill. Denne teori er den, der nyder størst opbakning, selvom lingvistikerne afviser den.

Vin 

Alsace er en vinproducerende region, med sit eget AOC. Der findes 53 AOC-vine i regionen.

Geografi

Byer 
 Strasbourg
 Colmar
 Mulhouse
 Obernai
 Bergheim
 Guebwiller
 Bollwiller

Demografi

Henvisninger

Fodnoter 

Frankrigs tidligere regioner
Frankrigs tidligere provinser
Rødbirk

 
Rødbirk (Betula albosinensis), også skrevet Rød-Birk, er et stort, løvfældende træ med en opret vækstform. Rødbirk er et lystræ.

Beskrivelse 
Barken er først orangebrun og lidt afskallende. Senere bliver den mørkegrå med lyse barkporer. Gammel bark er mørkerød og skaller af i papirtynde flager. Knopperne er spredte, brune og spidse. Bladene er ovale med dobbelt savtakket rand. Oversiden er mørkt gulgrøn, mens undersiden er mere bleg. Høstfarven er gullig. Blomsterne er samlet i rakler af forskelligt køn. Frøene er vingede.

Rodnettet er højtliggende og når langt omnkring.

Højde x bredde og årlig tilvækst: 20 × 10 m (40 × 20 cm/år). Disse mål kan fx anvendes, når arten udplantes.

Hjemsted 
Rødbirk findes som pionertræ i bjergskovene i det nordvestlige Sichuan. Den vokser i både blandskovbæltet (2400-2700 m.o.h.) og i tågeskovbæltet (2700-3200 m.o.h.) sammen med bl.a.: Cotonester adpressus, Dipelta ventricosa, himalayabirk, kinesisk blommetaks, perlerøn, Phlomis umbrosa, Picea asperata, sort bambus og mange arter af star-slægten.

Navngivning 
Det har tidligere været mest almindeligt at benævne dette træ "kobberbirk", vel vidende, at man egentlig talte om varianten Betula albosinensis var. septentrionalis. Arten har en brunrød bark, mens varianten har en smuk rød bark. De er altså meget forskelige i barken. Navnene rødbirk og blodbirk blev tidligere brugt om den rødbladede sort af vortebirk, 'Purpurea', som er sjældent plantet i Danmark..

Noter 

Træer
Haveplanter
Birk
Guðrun Sólja Jacobsen

Guðrun Sólja Jacobsen (født 11. juli 1982 i Tórshavn, Færøerne) tilbragte sin barne- og skoletid i Tvøroyri på Suðuroy.

Guðrun er som de fleste færøske børn opvokset med musik og sang. Hun har optrådt fra hun var 13 år i forbindelse med fester og skoleafslutninger,og som medlem af et lokalt gospelkor, Suðuroyar Gospel Choir. Ved et skolebal i Hvalba opfordrede en opmærksom tilhører hende til at melde sig til den danske fjernsynsudsendelse "Stjerne for en aften". Hendes musikalske gennembrud kom, da hun 20 år gammel vandt DRs sangkonkurrence "Stjerne for en aften" 4. april 2003. Samme år flyttede hun til København. Hun har taget en tre-årig sanglæreruddannelse på Complete Vocal Institute, hun er nu CVT Vocal Coach. I 2012 udgav hun først en single Got that smile again og derefter en EP med titlen The Firts Four.

Hun har blandt andet sunget sangene på Disney´s animationstegnefilm “Klokkeblomst” fra 2008, optrådt på Langelandsfestivalen, Se&Hør Sommerrock turné, DR Slotskoncerter med DR Radio Underholdning Orkesteret, Tivoli med Tivoli´s BigBand.

Udgivelser 
 11. August 2003 - Quiet Storm - 35.000 solgte
 31. Januar 2005 - Wake Up
 2012 - Got that smile again (single)
 2012 - The First Four, EP

Indsunget sange på Disney tegnefilm 
 2008 - Disney´s animationstegnefilm "Klokkeblomst" fra 2008, og 
 2012 - "Modig" (en Pixar / Walt Disney Pictures animationsfilm)

Synger med på disse albums 

 2003 - Ein stjørna lýsti á nátt
 2003 - Stjerne for en aften
 2003 - Popp List 2
 2004 - Kvinna - udvalgte sange af færøske sangerinder
 2005 - Dýrd
 2005 - Sól og regn - Stanley Samuelsen
 2005 - Stjerne for en aften 2005 - Den sidste mission 
 2007 - Upp gleðist - Mpiri

Referencer

Eksterne henvisninger 

 www.gudrun

Musikere fra Færøerne
Sangere fra Færøerne
Personer fra Tvøroyri
Valgmenighed

Valgmenighed er den betegnelse, man bruger, når en gruppe medlemmer af folkekirken danner en særlig menighed på tværs af de klassiske sogneskel.

Valgmenigheder hører under folkekirken og skal som sådan godkendes af kirkeministeren. Kravet for godkendelse er, at mindst 50 personer, der har valgret til menighedsråd, skriver under på ansøgningen, og at en person, der er kvalificeret som præst i folkekirken, erklærer, at han ønsker at blive præst for valgmenigheden. Valgmenigheden skal selv afholde alle udgifter, inklusiv aflønning af præsten, men medlemmerne betaler til gengæld ikke kirkeskat. Valgmenigheder står i modsætning til frimenigheder under opsyn af biskop og provst.

Muligheden for at danne valgmenigheder indenfor folkekirken blev der åbnet for 15. maj 1868 med valgmenighedsloven, der er en del af den folkekirkelige frihedslovgivning. Tanken var at give folkekirkemedlemmer, der var utilfredse med lokale forhold, mulighed for at ansætte en egen præst frem for at træde ud af folkekirken og danne en frimenighed. I de første mange år var det primært grundtvigianere fra Foreningen af Grundtvigske valg- og frimenigheder, der benyttede sig af loven, men i de senere år - især i forbindelse med diskussionen om vielse af homoseksuelle i folkekirken - har også grupper med tilknytning til den karismatiske bevægelse og missionsbevægelserne oprettet valgmenigheder. I 1990 blev Århus Valgmenighed således oprettet af personer med baggrund i den karismatiske bevægelse, og i 1991 blev Fjellerup Valgmenighed oprettet af personer med tilknytning til Indre Mission. 

I 2004 blev ELUVA ("Foreningen af Evangelisk-Lutherske Valgmenigheder i Danmark") stiftet med det formål at fremme fællesskabet mellem valgmenighederne i foreningen, at støtte og vejlede andre som overvejer at etablere en valgmenighed, samt at varetage medlemsmenighedernes interesser i forhold til folkekirken og kirkelige organisationer, foreninger og netværk. ELUVA blev nedlagt i 2012, og menighederne tilknyttet Evangelisk Luthersk Netværks menighedsnetværk i stedet.

Eksterne henvisninger
Valgmenighedsloven
Foreningen af Grundtvigske valg- og frimenigheder
Menighedsnetværket i Evangelisk Luthersk Netværk (ELN)
Menigheder med tilknytning til Dansk Oase
Menigheder med tilknytning til Indre Mission
Kirkeministeriets liste over valgmenigheder

Folkekirken
Nyere tid (historisk periode)

Nyere tid eller moderne tid er en historisk periode, der omfatter tiden efter middelalderen, alternativt tiden efter renæssancen. I det første tilfælde sættes begyndelsen til omkring 1500, i den andet tilfælde omkring 1600. 

Nyere tid kan underinddeles på mange måder. Det er for eksempel almindeligt at kalde perioden ca. 1500-1800 for tidlig moderne tid. For Danmarks vedkommende sætter mange reformationsåret 1536 som periodens begyndelse, mens de bruger statsbankerottens år 1813 som dens afslutning.

Se også  
 Antikken
 Middelalderen
 Renæssancen
 Tidsaldre
 Historie
 Historieportal

Referencer

Litteratur  
Clausen, H.P. (1963) Hvad er historie? København: Berlingske Forlag.
 Floto, Inga (1985) Historie. København: Museum Tusculanum.
 Kjeldstadli, Knut (2001) Fortiden er ikke hvad den har været. Roskilde: Roskilde Universitetsforlag.
 Karl Vocelka: Geschichte der Neuzeit 1500–1918. Wien 2009.

Historiske epoker
Nyere tid
Kultur
Analyse

En analyse betegner en proces, hvor et empirisk objekt opdeles i dets bestanddele, typisk med henblik på at opnå ny viden. Analysen som metode bruges i samtlige videnskaber. For eksempel foregår en nykritisk tekstanalyse ved at undersøge en teksts bestanddele herunder ord, ordforbindelser, sproglige billeder, komposition, fortæller, genre og motiv, for at slutte sig til tekstens budskab og funktion. En kvalitativ kemisk analyse adskilles kemiske stoffer med henblik på at bestemme et givent stof for eksempel ved at opløse en analyt.

Eksempler 

 En jordbundsanalyse eller en kemisk analyse af en væskeprøve (fx en urin- eller blodprøve) til at finde ud af, hvilke kemiske og biologiske elementer der er i væsken og i hvilket forhold.
 I astronomien kan observationer af fjerne stjernes lys udsættes for spektralanalyse. Det fortæller noget om de stoffer, stjernerne består af.
 En problemanalyse går forud for det egentlige arbejde med at løse et problem.
 Analyse af stilistiske virkemidler bruges, når man skal undersøge hvad en forfatter mener med sin tekst.

Se også 
 Kvantitativ analyse
 Kvalitativ analyse
 Videnskabelig metode (Naturvidenskabelig metode Samfundsvidenskabelig metode)

Referencer 

 
Tænkning
Videnskabelig metode

fr:Analyse
Psykisk syg

Man kan bruge betegnelsen psykisk sygdom, når man selv eller andre oplever ens psykiske tilstand eller reaktioner som så afvigende, at det udgør et alvorligt problem.

I alvolige tilfælde er der ofte tale om en psykose – en egentlig sindssygdom.

I andre tilfælde er der ikke tale om egentlig psykose. Det gælder fx ved

angsttilstande
personlighedsforstyrrelser
stress-udløste tilstande
"neuroser"
mange spiseforstyrrelser
lettere depressioner

Psykiske sygdomme
Percussion

Percussion eller slagtøj er en art af musikinstrumenter, der har til rolle at forsyne og underbygge musikken med en rytme eller at supplere musikken eller rytmen med forskellige musikalske indlæg. Kendte former for generel percussion i klassisk og rytmisk musik indbefatter:

 Trommer (for eksempel congas- og bongotrommer, som oftest bruges som underlag for den omgivende musik
 tamburin, maracas, claves, pauker, rørklokker, marimba, xylofon, vibrafon, klokkespil, gongonger, koncertbækkener, Lilletromme, Koncertstortromme, Koncert-Tom-Tom´er, cuica, koklokke, cajón, agogo og diverse andre.

Eksterne henvisninger
Trommesæt

Et trommesæt er en opstilling af trommer, bækkener og anden percussion efter trommeslagerens ønske. Bruges ofte til rock, jazz og andet moderne musik. Trommesættet har været en vigtig del af det meste populærmusik siden 1920’erne.

Et trommesæts bestanddele 
Sammensætningen af trommesættet varierer meget som følge af trommeslagerens smag og musikkens stilart. Et trommesæt består normalt af:
 En stortromme en tromme med stor diameter og dyb lyd. Er placeret på gulvet og bliver betjent af trommeslagerens højre fod (kan også betjenes a venstre fod i tilfælde af at trommeslageren er venstrehåndet).
 En lilletromme en tromme med skind på over- og underside. På undersiden er monteret en seiding, der giver lilletrommen sin karakteristiske lyd (en meget distinkt og skarp lyd, som når man klapper). Lilletrommen er placeret på et stativ. Lilletrommen bliver betjent af venstre arm (for en højrehåndet).
 En hi-hat som er to bækkener monteret på et stativ, som kan slås sammen ved hjælp af en pedal. Den har en kort diskant lyd, når bækkenerne er slået sammen. Spilles med venstre fod og højre hånd.
 To eller tre tom-tom'er, en tromme uden seiding. Monteret på stortrommen (højre- og venstresidetamtam) eller stående på gulvet (gulvtamtam/stortamtam). Bruges i populærmusik ofte til fills, altså ekstra "fyld" udover grundrytmen. Den mindste (med lysest lyd) er gerne placeret til venstre og den største på gulvet (dybeste lyd). Lyden varierer meget.
 Et varierende antal Bækkener. Antallet varierer meget fra typisk få for jazztrommeslagere og mange for  heavy-trommeslagere. Typen og størrelsen af bækkener varierer også, fra de små splash- (6-12”), de mellemstore crash- (13-20”) og de store ridebækkener (18-22”). Ridebækkenet kaldes også rytmebækken og bruges ligesom hihatten til at markere pulsen i musikken. Crash- og splash-bækkener har en kort, men kraftig lyd, og bruges til at markere højdepunkterne i musikken.
 Percussion, her er det kun trommeslagerens fantasi der sætter grænserne. Af populærere percussion-instrumenter til trommesættet kan nævnes koklokken og tamburinen.

Eksterne henvisninger 

Percussion
Yamaha Corporation

Yamaha Corporation (japansk ヤマハ株式会社) er en japansk multinationalt selskab og konglomerat med en meget bredt produktsortiment og tjenester. Yamaha Corporation er en af bestanddelene af Nikkei 225 og er verdens største piano fremstillende selskab. Den tidligere motorcykel afdeling blev etableret i 1955 som Yamaha Motor Co., Ltd., som startede som et tilknyttet selskab, men som senere blev selvstændig, selvom Yamaha Corporation stadig er en stor aktionær.

Produkter 
Yamaha Corporation producerer bl.a.
 Blæseinstrumenter
 Guitarer
 Trommer
 Anlæg
 Højttalere
 Klaver og flygel (inklusive Bösendorfer (2008))
 Keyboards og Synthesizer, derunder Yamaha DX7 (1983-1987)
 Scootere

Datterselskaber 
 Yamaha Hatsudōki K.K., engelsk Yamaha Motor Company, Ltd., med cirka 55.000 medarbejder om 2019.

 Bösendorfer
 Steinberg Media Technologies (2004)
 Yamaha Fine Technologies – måleinstrumenter, metalforarbejdning og plastikforarbejdning, præcisionmaskiner og roboter
 Yamaha Hi-Tech Design Corporation
 Yamaha Unified Communications (før Revolabs)

Referencer

Eksterne henvisninger 

Lister
Etableret i 1887
Elektronikvirksomheder fra Japan
Musikinstrumenter
Motorcykelmærker
 
Knallertmærker
Cykelmærker
Højtalere
Basse-Normandie

Basse-Normandie var en fransk region. Den blev skabt i 1956, da Normandiet blev delt i Basse-Normandie og Haute-Normandie og nedlagt 1. januar 2016, da den blev lagt sammen med Haute-Normandie i den nye region Normandie.

Regionen bestod af departementerne Calvados, Manche og Orne og havde Caen i Calvados som hovedby.

Eksterne henvisninger 

 Officiel hjemmeside 

Frankrigs tidligere regioner
Normandie
Haute-Normandie

Haute-Normandie var en fransk region. Den blev skabt i 1956, da Normandiet blev delt i Basse-Normandie og Haute-Normandie, og nedlagt 1. januar 2016, da den blev lagt sammen med Basse-Normandie i den nye region Normandie.

Eksterne henvisninger 

Frankrigs tidligere regioner
Normandie
Tyrannosaurus

Tyrannosaurus (mest kendte art Tyrannosaurus rex) var en stor, kødædende dinosaurus, der levede i den sene kridttid, 68-65,5 millioner år siden. Den vejede omkring 8 tons, var 13 meter lang og var 6,5-7,5 meter høj. Deres fossiler er sjældne – frem til 2009 er der kun blevet fundet omkring 30 eksemplarer, hvoraf kun tre havde hele kranier. Det første eksemplar (en del af en rygsøjle) blev fundet i 1892 af Edward Cope, og blev kaldt Manospondylus gigas . Dyret blev omdøbt Tyrannosaurus rex (, , saurus,  og , ) i 1905 af Henry Osborn.

Tyrannosaurus rex havde en bidstyrke på op til 13.000 Newton, hvilket er stærkere end dobermanners og hajers. Dog havde brygmophyseteren lige så store tænder som tyrannosaurus. Nyere forskning antyder endvidere at Tyrannosaurus rex kunne yde et bid på 35.000–57.000 N<ref>K.T. Bates og P.L. Falkingham: Estimating maximum bite performance in Tyrannosaurus rex using multi-body dynamics", Biology Letters February 29, 2012 The Royal Society</ref>

 Navngivning af de første fund Manospondylus-fundet af Cope i 1892 regnes for det første kendte eksemplar af Tyrannosaurus rex; Barnum Brown, som arbejdede for American Museum of Natural History, fandt det andet i Wyoming i 1900. Dette eksemplar blev oprindeligt navngivet Dynamosaurus imperiosus (, ) og blev beskrevet i det samme tidsskrift som Osborn beskrev Tyrannosaurus rex, men i en artikel bagest i hæftet. Havde det ikke været for sidetallet, var dyrets officielle navn blevet Dynamosaurus. De originale levn af "Dynamosaurus''" befinder sig i dag i Natural History Museums samlinger i London.

Kilder/referencer

Eksterne henvisninger 

 California Academy of Sciences: Scientists see the softer side of Tyrannosaurus rex
 ScienceDaily:
 Did Dinosaur Soft Tissues Still Survive? New Research Challenges Notion
 Reexamination Of T. Rex Verifies Disputed Biochemical Remains
 Molecular Analysis Confirms Tyrannosaurus Rex's Evolutionary Link To Birds

Dinosaurer
Kerte

Kerte er en lille landsby i Assens Kommune. Her lå den integrerede Daginstitution Tusindben, i de bygninger hvor Kerteskolen havde ligget. 
Kerte Kirke ligger i byen.

Eksterne henvisninger 
 Assens Kommunes hjemmeside

Lokaliteter i Assens Kommune
Sarkoidose

Sarkoidose (Boecks sarkoid, Besnier-Boeck, Schaumanns sygdom) er en betændelsesagtig sygdom af hidtil ukendt oprindelse – man er efterhånden kommet frem til at det kan skyldes en genetisk fejl som disponerer for udbruddet af sarkoidose, denne kan så bryde frem påvirket af indre omstændigheder. 

Sygdommen rammer ca. 10/100.000 årligt, lige hyppigt mænd som kvinder. Debutalderen er 20-50 år. 

Symptomer er primært fra lunger, men hud- og øjensymptomer forekommer også. Sygdommen går oftest i sig selv igen i løbet af 2-5 år. 2% forbliver dog kronisk syge.
Mikroskopisk er sygdommen kendetegnet ved ikke-nekrotiserende granulomer.

Luftvejssygdomme
Sygdomme med ukendt ætiologi
Transport Tycoon

Transport Tycoon er et computerspil udgivet i 1994 og designet af Chris Sawyer. Spillet handler om at opbygge og ekspandere et transportfirma i konkurrence med andre selskaber, og lader spilleren arbejde med køretøjer, toge, fly og skibe i bestræbelserne på succes. En såkaldt Deluxe-udgave er også udgivet, og en tredjepart har udviklet spillet som et open source-projekt, kaldt OpenTTD. OpenTTD kan blandt afvikles i nyere udgaver af Microsoft Windows, og understøtter foruden en række udvidelser, også multiplayer over både LAN og internet.

Overblik 
For at opbygge sit firma, må spilleren starte transportruter i nærheden af fabrikker og/eller byer. Man kan transportere bl.a.

 Kul
 Olie
 Stål
 Korn

Og naturligvis en lang række andre varer. Varerne kan transporteres med lastbiler, tog, fly eller skibe. Man kan også transportere passagerer. Ved at bygge disse ruter, med de mest effektive midler og på de mest effektive steder, skal man skrabe så mange penge sammen som muligt og få sit firma til at vokse.

Gennem spillet får man nye ting, efterhånden som teknologien i spillet udvikler sig. Spillet starter omkring 1950 og det er muligt at spille selv efter år 2000, og det kan forekomme underholdende, at se hvordan et gammelt scenarie ændrer til sig til et fremtidsscenarie.

Transport Tycoon Deluxe
Transport Tycoon Deluxe er en udvidelse til computerspillet Transport Tycoon. Med udvidelsen kan man bl.a. spille i en række nye scenarier. Transport Tycoon Deluxe blev udgivet i 1995.

Open Transport Tycoon Deluxe (OpenTTD)
OpenTTD er en open-source videreudvikling af Transport Tycoon Deluxe. 
At spillet er blevet gjort "open-source", betyder at alle kan se og redigere i spilkoden, og at spillet hermed ikke kan licenseres eller på anden måde tjenes penge på.  Den første betaversion udkom i 2004, og passerede i 2010 version 1.0. Al grafik og lyd fra originalen er blevet skiftet ud med hjemmelavede udgaver. Derfor behøver man ikke længere at have det gamle spil for at indlæse grafik, lyd, mv; men kan downloade OpenTTD direkte fra hjemmesiden, og spille det med det samme. Windows XP, Vista og 7 er understøttet af spillet.
Der findes utallige forbedringer i dette spil-remake. For mere information kan man læse den dedikerede artikel: OpenTTD

Computerspil fra 1994
Økonomiske simulationsspil
DOS-spil
PlayStation-spil
Windows-spil
Chris Sawyer

Chris Sawyer er en programmør fra Skotland. Han er kendt for bl.a. Transport Tycoon, Locomotion og hans største succes, RollerCoaster Tycoon.

Ekstern henvisning 
 

Computerspilsdesignere
Personer fra Skotland
RollerCoaster Tycoon 2

RollerCoaster Tycoon 2 er et computerspil, designet og udviklet af Chris Sawyer.

Overblik 
I RollerCoaster Tycoon 2, skal man som i RollerCoaster Tycoon (1), opstarte og opbygge en forlystelsespark. Ud over at bygge rutschebaner, boder med souvenirs, drinks og mad, og andre forlystelser, skal man sørge for at behage parkens gæster med bl.a. dekorationer og hygiejne.

Der er mulighed for enten at spille missioner, eller arbejde videre på allerede eksisterende Six Flag-parker i bl.a. Holland og Belgien. Som udgangspunkt spiller man indtil man har opnået et bestemt mål, som f.eks et bestemt antal besøgende, eller en bestemt værdi for parkens vurdering, men man kan fortsætte derefter hvis man har lyst til, at arbejde videre med den igangværende park. Med den medfølgende Editor, kan man også designe sine egne bane, med egne missioner. Denne editor er meget detaljeret, og udover at kunne designe hele parkens omgivelser og område efter ønske, kan man bestemme hvilke forlystelser man ønsker, hvilke udsmykningstemaer, osv., helt ned til en detalje som hvilke arter af træer man ønsker med i parken.

Se også 
 Transport Tycoon
 Transport Tycoon Deluxe

Eksterne henvisninger 
 

Computerspil fra 2002
Strategispil
Windows-spil